Mir hei ja scho ganz viu mega schöni Sache gseh uf Hawaii, aber dr hütig Tag het in Bezug  uf Stränd aues übertroffe womer bis itz hei gseh. kilometerläng.... türkisblau... eifach herrlech! Mier hei e Rundfahrt im Südoschte vo de Inslä gmacht. Zersch simer paar Ussichtspünkt abgfahre. Drna simer zum KoKo Crater Botanical Garden gane zwöistündegi Wanderig mache, quer dür Böim vo Hawaii & Afrika. Ds luschtigschte Isch e Wurscht-Boum gsi (Sausage Tree), da hänge würkli so Dinger abe wo usgseh wie Riesewürscht. Ufe erscht Blick hets usgseh wi dr Päckliboum, wo z Wiehnachte aube im Liebefäud  hanget... Drna simer witer no bi zwöine vo däne herrleche Stränd zui u chly im Wasser ga luufe. Zum Schluss simer im Valley of the Temples no e japanische Tempu ga aluege, wo eim wo z Japan steit nachebout isch. Itz simer wieder zrügg is Hotäu u mache is parat, für üs is Nachtläbe vo Waikiki z stürze... *hihi* ;-) Liebi Grüessli